1890'erne var Cassatts mest travle og kreative periode. Hun var modnet betydeligt og blevet mere diplomatisk, mindre firkantet i sine holdninger. Hun blev også en rollemodel for unge amerikanske kunstnere, der søgte råd hos hende. Blandt disse var [[Lucy A. Bacon]], som Cassatt introducerede til [[Camille Pissarro]]. Skønt impressionisterne var blevet opløst som kunstnergruppe, havde Cassatt fortsat kontakt med nogle fra gruppen som Renoir, Monet og Pissarro.{{sfn|McKown|1972|p=155}} 
[[Fil:Brooklyn Museum - Mother and Child Before a Pool - Mary Cassatt.jpg|thumb|left|''Mor og barn foran en dam'', cirka 1898, koldnål og akvatinte, Brooklyn Museum]]
[[Fil:Mary Cassatt - Under the Horse-Chestnut Tree - Google Art Project.jpg|thumb|left|''Under kastanjetræet'', 1898, koldnål og akvatinte, Museum of Fine Arts, Houston]]
I 1891 udstillede hun en serie meget originale, kolorerede koldnålsraderinger og [[akvatinte]]tryk, heriblandt ''Badende kvinde'' og  ''Frisøren'', inspireret af japanske mestre, der havde været udstillet året forinden i Paris. Cassatt var tiltrukket af enkelheden og klarheden i det japanske udtryk foruden den dygtige anvendelse af blokke af farver. I sin fortolkning brugte hun primært lyse, sarte pastelfarver og undgik sort (der var en "forbudt" farve blandt impressionisterne). [[Adelyn D. Breeskin]], den mest anerkendte Cassatt-historiker og forfatter til to ''catalogue raisonnés'' med hendes værker, noterer sig, at disse kolorerede tryk "nu fremstår som hendes mest originale bidrag ... tilføjer et nyt kapitel til historien om kunsttryk ... teknisk, som farvetryk, er de aldrig blevet overgået."{{sfn|McKown|1972|p=124-126}}
[[Fil:Mary Cassatt, 1902, Reine Lefebre and Margot before a Window.jpg|thumb|right|''Mor og barn (Reine Lefebre og Margot foran et vindue)'', cirka 1902]]
[[Fil:Mary Stevenson Cassatt, American - Woman with a Pearl Necklace in a Loge - Google Art Project.jpg|thumb|right|''Kvinde med perlehalskæde i en loge'', 1879, olie på lærred, Philadelphia Museum of Arts]]
Ligeledes i 1891 kontaktede forretningskvinden [[Bertha Palmer]] fra Chicago Cassatt for at få hende til at lave et [[vægmaleri]] på 3,75×18,2 m om den "moderne kvinde" til Kvindernes Bygning til [[World's Columbian Exposition]], som skulle afholdes i 1893. Cassatt gennemførte dette projekt i løbet af de to år, mens hun boede sammen med sin mor i Frankrig. Vægmaleriet var udformet som et [[triptykon]]. Det centrale panel havde titlen ''Unge kvinder plukker kundskabens eller videnskabens frugter''. Det venstre panel var ''Unge kvinder søger berømmelse'', mens det højre har titlen ''Kunst, musik, dans''. Værket viser et fællesskab af kvinder uden kontakten til mænd, som hele personer i sig selv. Palmer opfattede Cassatt som et amerikansk klenodie og kunne ikke forestille sig nogen bedre til at udforme et vægmaleri til en udstilling, som skulle gøre så meget for at rette verdens opmærksomhed på kvinders status.<ref>{{kilde | fornavn = Christine A. | efternavn = Lunardini | titel = What every American Should Know About Women's History | år = 1997 | udgiver = Adams Media Corporation | sted = Holbrook, Massachusetts | side = 129 | isbn = 978-1-55850-687-9 }}</ref> Desværre er vægmaleriet ikke bevaret, og bygningen efter afslutningen af udstillingen blev revet ned.<ref>{{kilde | url = https://www.lindaborromeo.com/single-post/2018/02/01/Mary-Cassatt-and-the-Vanishing-Mural | titel = Mary Cassatt and the Vanishing Mural | fornavn = Linda | efternavn = Borromeo | udgiver = lindaborromeo.com | besøgsdato = {{dato|7-1-2019}} | archive-date =  7. januar 2019 | archive-url = https://web.archive.org/web/20190107232952/https://www.lindaborromeo.com/single-post/2018/02/01/Mary-Cassatt-and-the-Vanishing-Mural | url-status = dead }}</ref> Cassatt lavede en række forstudier og malerier på samme tema som vægmaleriets, så det er muligt at se, hvordan hun udviklede ideerne og billederne til det.<ref>{{kilde | fornavn = K.L. | efternavn = Nichols | url = http://arcadiasystems.org/academia/cassatt.html | titel = Mary Cassatt's Lost Mural and Other Exhibits at the 1893 Exposition | udgiver = arcadiasystems.org | besøgsdato = {{dato|7-1-2019}} }}</ref> Cassatt udstillede også andre værker på udstillingen.
Historie Maleri